प्राची धबल देब

प्राची धबल देब ही भारतीय केक कलाकार आहे. भारतातील सर्वात मोठा केक शो असलेल्या केकॉलॉजी केक या कार्यक्रमाची ती मुख्य परीक्षक आहेत. प्राचीच्या नावे वर्ल्ड बुक ऑफ रेकॉर्ड्स लंडन मध्ये ३ जागतिक विक्रम नोंदवले आहेत. जगप्रसिद्ध ऑक्सफर्ड विद्यापीठात सत्कार होणारी ती पहिली केक कलाकार आहे.

 जीवन 
प्राचीचा जन्म मध्य प्रदेशातील रेवा येथे १९८६ या वर्षी झाला. डेहराडून, उत्तराखंड या ठिकाणी प्राचीने शालेय शिक्षण पूर्ण केले. त्यानंतर तिने कोलकाता विद्यापीठातून आपले महाविद्यालयीन शिक्षण पूर्ण केले. प्राची धबल देब यांचा विवाह प्रणवेश धबल देब यांच्याशी झाला असून ते पुण्यात राहतात. त्यांना श्रीहान धबल देब हा मुलगा आहे.

 कारकीर्द 
प्राची धबल देब ही जगातील रॉयल-आयसिंगच्या महत्वाच्या कलाकारांपैकी एक म्हणून ओळखली जाते. ती रॉयल आयसिंगच्या शाकाहारी आवृत्तीची निर्माती आहे. प्राचीने स्वतः तयार केलेले रॉयल-आयसिंगचे केकसाठी लागणारे सर्व साहित्य राष्ट्रीय आणि आंतरराष्ट्रीय स्तरावर अनेक ऑनलाइन प्लॅटफॉर्मवर उपलब्ध आहे.

 पुरस्कार 

 रॉयल आयसिंग कलेच्या क्षेत्रात उल्लेखनीय योगदानाबद्दल जुलै २०२४ मध्ये ऑक्सफर्ड विद्यापीठात सन्मान
 २०२४ या वर्षातील सर्वात प्रख्यात रॉयल आइसिंग केक कलाकार म्हणून इंग्लंड संसदेत सत्कार
 फेमिना मासिकात नोव्हेंबर २०२३ मध्ये संपूर्ण भारतातील ४० प्रेरणादायी महिलांच्या यादीत समावेश
 वर्ल्ड बुक ऑफ रेकॉर्ड्स, लंडन - सर्वात मोठे शाकाहारी रॉयल आयसिंग स्ट्रक्चर, फेब्रुवारी २०२२
 महाराष्ट्राचे तत्कालीन राज्यपाल श्री भगतसिंग कोश्यारी यांच्या हस्ते भारत लीडरशिप अवॉर्ड्स जुलै २०२०

 संदर्भ 

वर्ग:भारतीय पाककृतींचे आचारी
वर्ग:इ.स. १९८६ मधील जन्म
वर्ग:स्त्री चरित्रलेख